Danmarks offentlige finanser anses i dag for at være meget sunde, også når man betragter de fremtidige økonomiske udfordringer. Omkring årtusindskiftet vurderedes det, at finanspolitikken ikke var [[finanspolitisk holdbarhed|holdbar]] fremover som følge af de forventede større offentlige udgifter og færre skatteindtægter i de kommende årtier på grund af den stigende [[middellevetid]], som betyder, at befolkningens gennemsnitsalder forventes at stige kraftigt. Siden da har forskellige økonomisk-politiske beslutninger forbedret de offentlige finanser kraftigt. Det gælder ikke mindst den såkaldte [[Dansk velfærdsreform 2006|velfærdsaftale]] i 2006, ifølge hvilken aldersgrænsen for at få såvel efterløn som [[folkepension]] i fremtiden vil blive sat i vejret, efterhånden som levetiden stiger. I 2012 vurderede [[de økonomiske vismænd]] for første gang, at finanspolitikken nu var holdbar.<ref>{{Cite web |url=https://dors.dk/vismandsrapporter/dansk-okonomi-forar-2012 |title=De Økonomiske Råd: Langsigtede finanspolitiske udfordringer. Kapitel 2 i Dansk økonomi, forår 2012. |access-date=23. marts 2018 |archive-date=27. april 2016 |archive-url=https://web.archive.org/web/20160427062747/http://dors.dk/vismandsrapporter/dansk-okonomi-forar-2012 |url-status=ok }}</ref> Siden da er holdbarheden blevet yderligere forbedret, såvel i regeringens egne officielle som i de økonomiske vismænds langsigtede fremskrivninger. I foråret 2017 vurderede vismændene, at den såkaldte holdbarhedsindikator, der måler det forventede langsigtede forhold mellem offentlige udgifter og indtægter, udgjorde 1 pct. af BNP eller 22 mia. kr. Det betyder, at finanspolitikken ifølge beregningen ville kunne lempes permanent med ca. 22 mia. kr. om året, uden at den offentlige gæld vil vokse ukontrollabelt i det lange løb. Danmarks finanspolitik kan således betegnes som "overholdbar".<ref name=vismandf17/> Regeringen vurderede i august 2017, at holdbarhedsindikatoren udgjorde hele 1,25 pct. af BNP.<ref>{{Cite web |url=https://www.fm.dk/publikationer/2017/opdateret-2025-forloeb |title=Finansministeriet: Opdateret 2025-forløb. Offentliggjort 31. august 2017. |access-date=23. marts 2018 |archive-date=22. marts 2018 |archive-url=https://web.archive.org/web/20180322050824/https://www.fm.dk/publikationer/2017/opdateret-2025-forloeb |url-status=ok }}</ref> Overholdbarheden er blevet kaldt "Danmarks økonomiske luksusproblem".<ref>{{Cite web |url=https://dors.dk/oevrige-publikationer/kronikker-artikler/danmarks-oekonomiske-luksusproblem |title=Formandskabet for De Økonomiske Råd: Danmarks økonomiske luksusproblem. Kronik i Berlingske, 24. august 2017. |access-date=23. marts 2018 |archive-date=28. oktober 2017 |archive-url=https://web.archive.org/web/20171028150039/https://dors.dk/oevrige-publikationer/kronikker-artikler/danmarks-oekonomiske-luksusproblem |url-status=ok }}</ref>
Politik